
sprendimu Nr. T1-	


[bookmark: _Hlk184128774]ŠILUTĖS  LOPŠELIO-DARŽELIO „ĄŽUOLIUKAS“ NUOSTATAI

I SKYRIUS
 BENDROSIOS NUOSTATOS

1. Šilutės lopšelio-darželio „Ąžuoliukas“ nuostatai (toliau – Nuostatai) reglamentuoja Šilutės lopšelio-darželio „Ąžuoliukas“ (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, grupę, tipą, pagrindinę paskirtį, mokymo kalbą ir formas, veiklos teisinį pagrindą, sritį, rūšis, tikslą, uždavinius, funkcijas, Lopšelio-darželio teises, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.
2. Lopšelio-darželio oficialusis pavadinimas – Šilutės lopšelis-darželis „Ąžuoliukas“, trumpasis pavadinimas – Lopšelis-darželis „Ąžuoliukas“. Lopšelis-darželis įregistruotas Juridinių asmenų registre, kodas – 190687050.
3. Lopšelis-darželis įsteigtas 1982 m. spalio 1 d., Šilutės rajono Liaudies deputatų tarybos Vykdomojo komiteto 1982 m. rugsėjo 28 d. potvarkiu Nr. 170 p. 
4. Teisinė forma, priklausomybė – biudžetinė, savivaldybės įstaiga.
5. Savininkas – Šilutės rajono savivaldybė, kodas 111102445, adresas Dariaus ir Girėno g. 1, LT-99133 Šilutė.
6. Savininko teises ir pareigas įgyvendinanti institucija – Šilutės rajono savivaldybės taryba, kuri sprendžia Lietuvos Respublikos biudžetinių įstaigų, Lietuvos Respublikos Švietimo ir kituose įstatymuose bei Šiuose Nuostatuose jos kompetencijai priskirtus klausimus. 
         6. Lopšelio-darželio savininko teises ir pareigas įgyvendina Šilutės rajono savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui):
         6.1. priima į pareigas ir atleidžia iš jų ar nušalina nuo pareigų biudžetinės įstaigos vadovą;
         6.2. sprendžia kitus LR biudžetinių įstaigų įstatyme, kituose įstatymuose ir šiuose nuostatuose jo kompetencijai priskirtus klausimus.
7. Lopšelio-darželio buveinė – Kęstučio g. 5, LT-99182 Šilutė.
8. Grupė – neformaliojo švietimo mokykla.
9. Tipas – lopšelis-darželis.
10.  Paskirtys: 
10.1. pagrindinė – ikimokyklinio ugdymo grupės įstaiga lopšelis-darželis; 
10.2. kita paskirtis – ikimokyklinio ugdymo grupės mokykla įvairiapusių raidos sutrikimų, kompleksinių ir kitų negalių turintiems vaikams. 
11. Mokymo kalba – lietuvių.
12. Mokymo forma ir būdas – grupinis mokymas, kasdieninis mokymo proceso organizavimas.
13. Vykdomos švietimo programos – ikimokyklinio ugdymo, bendroji priešmokyklinio ugdymo.
14. Lopšelis-darželis yra viešasis juridinis asmuo, turintis antspaudą su savivaldybės herbu ir savo pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos Švietimo, mokslo ir sporto ministro įsakymais, Šilutės rajono savivaldybės tarybos sprendimais, mero potvarkiais, Šilutės rajono savivaldybės administracijos direktoriaus įsakymais, kitais teisės aktais ir šiais Nuostatais.

II SKYRIUS
 LOPŠELIO-DARŽELIO VEIKLOS SRITIS IR RŪŠYS, TIKSLAS,
UŽDAVINIAI, FUNKCIJOS

15. Lopšelio-darželio veiklos sritis – švietimas.
16. Lopšelio-darželio švietimo veiklos rūšys:
16.1. pagrindinė veiklos rūšis – ikimokyklinio amžiaus vaikų ugdymas, kodas 85.10.10;
16.2. kitos švietimo veiklos rūšys:
16.2.1. priešmokyklinio amžiaus vaikų ugdymas, kodas 85.10.20;
16.2.2. švietimui būdingų paslaugų veikla, kodas 85.60.
17. Kitos ne švietimo veiklos rūšys:
17.1. nuosavo arba nuomojamo nekilnojamojo turto nuoma ir eksploatavimas, kodas 68.20;
17.2. kita žmonių sveikatos priežiūros veikla, kodas 86.90;
17.3. vaikų dienos priežiūros veikla, kodas 88.91.;
17.4. kitų maitinimo paslaugų teikimas, kodas 56.29.
18. Lopšelio-darželio veiklos tikslas – padėti vaikui tenkinti prigimtinius, kultūros, taip pat ir etninės, socialinius, pažintinius poreikius ir pasirengti sėkmingai mokytis pagal pradinio ugdymo programą. 
19.  Lopšelio-darželio veiklos uždaviniai:
19.1. teikti vaikams kokybišką ikimokyklinį, priešmokyklinį ugdymą; 
19.2. tenkinti vaikų pažinimo, ugdymosi ir saviraiškos poreikius; 
19.3.sudaryti palankias ugdymosi sąlygas vaikų su negalia susijusiems mokymosi/ugdymosi poreikiams tenkinti; ams, turintiems specialiųjų ugdymosi poreikių;
teikti reikiamą vaikams pagalbą;
19.4. užtikrinti sveiką ir saugią, užkertančią kelią smurto, prievartos apraiškoms ir žalingiems įpročiams ugdymo(si) aplinką.
19.5. bendraujant su šeima ugdyti dorą, savimi pasitikintį, kūrybingą ir socialinius pradmenis įgijusį vaiką, pasirengusį tolesniam sėkmingam ugdymuisi;
19.6. sukurti saugią, turiningą aplinką ir kvalifikuotai ugdyti gyvenimui ir tolimesniam mokymuisi reikalingas kompetencijas; 
19.7. esant ekstremaliai situacijai, ekstremaliam įvykiui ar karantinui organizuoti ugdymą nuotoliniu būdu.
20. Vykdydamas jam pavestus uždavinius, Lopšelis-darželis:
20.1. vykdo priešmokyklinio ugdymo bendrąją programą, ikimokyklinio ugdymo ir kitas neformaliojo vaikų švietimo programas;  
20.2. rengia ikimokyklinio ugdymo programą pagal švietimo, mokslo ir sporto ministro patvirtintus ikimokyklinio ugdymo programų kriterijus patvirtintas ikimokyklinio ugdymo programos gaires ir kitas neformaliojo vaikų švietimo programas; 
20.3. konkretina ir individualizuoja ugdymo turinį, atsižvelgdamas į Lopšelio-darželio bendruomenės reikmes, taip pat į vaikų poreikius ir interesus; 
20.4. kuria atvirus, pagarbius, bendradarbiavimą skatinančius pedagogų ir tėvų (globėjų, rūpintojų) santykius; 
20.5. teikia informacinę, socialinę pedagoginę, specialiąją pedagoginę, specialiąją, psichologinę pagalbą, užtikrina vaikų sveikatos priežiūrą; 
20.6. kuria ugdymo turiniui įgyvendinti reikiamą materialinę bazę ir edukacines aplinkas; 
20.7. organizuoja vaikų maitinimą Lopšelyje-darželyje; 
20.8. sudaro sąlygas darbuotojams tobulinti kvalifikaciją, dalintis gerąja patirtimi;
20.9. organizuoja tėvų (globėjų, rūpintojų) pageidavimu mokamas papildomas paslaugas (būrelius, ekskursijas ir kt.) teisės aktų nustatyta tvarka;
20.10. atlieka kitas teisės aktų nustatytas funkcijas.  

III SKYRIUS 
LOPŠELIO-DARŽELIO TEISĖS IR PAREIGOS

21. Lopšelis-darželis, įgyvendindamas jam pavestą tikslą ir uždavinius, atlikdamas jam priskirtas funkcijas, turi teisę:
21.1. parinkti ugdymo(si) metodus ir veiklos būdus;
21.2. kurti naujus ugdymo(si) modelius, užtikrinančius visapusišką pasirengimą mokyklai;
21.3. bendradarbiauti su savo veiklai įtakos turinčiais fiziniais ir juridiniais asmenimis;
21.4. vykdyti Šilutės miesto, šalies ir tarptautinius švietimo projektus;
21.5. stoti ir jungtis į asociacijas ir dalyvauti jų veikloje;
21.6. gauti paramą ir naudotis kitomis teisėmis, neprieštaraujančiomis Lietuvos Respublikos įstatymams ir kitiems teisės aktams; 
21.7. sudaryti mokymo ir kitas sutartis.
21.8. naudotis kitomis teisės aktų suteiktomis teisėmis.
22.  Lopšelis-darželis privalo:
22.1. užtikrinti geros kokybės švietimą, sveiką, saugią, užkertančią kelią smurto, prievartos apraiškoms ir žalingiems įpročiams aplinką, garantuoti ugdymo programų įgyvendinimą, atvirumą vietos bendruomenei, mokymo sutarties sudarymą ir sutartą įsipareigojimų vykdymą;
22.2. teikti duomenis Švietimo valdymo informacinei sistemai švietimo, mokslo ir sporto ministro nustatyta tvarka;
22.3. vykdyti Lopšelio-darželio švietimo stebėseną švietimo, ir mokslo ir sporto ministro patvirtintais švietimo stebėsenos rodikliais ir jo nustatyta tvarka;
22.4. analizuoti ir vertinti Lopšelio-darželio veiklą;
22.5. viešai skelbti informaciją apie Lopšelio-darželio veiklą. 

IV SKYRIUS
 LOPŠELIO-DARŽELIO VEIKLOS ORGANIZAVIMAS IR VALDYMAS

23. Lopšelio-darželio veikla organizuojama pagal:
23.1. Lopšelio-darželio strateginį planą;
23.2. metinį veiklos planą;
23.3. Ikimokyklinio ugdymo programą, Bendrąją priešmokyklinio ugdymo ir ugdymosi programą;
23.4. planai ir programos yra derinami ir tvirtinami įstatymo nustatyta tvarka.
24. Lopšeliui-darželiui vadovauja direktorius: nepriekaištingos reputacijos direktorius, kurį viešo konkurso būdu teisės aktų nustatyta tvarka į pareigas penkeriems metams skiria ir iš jų atleidžia Savivaldybės meras. Pasibaigus Lopšelio-darželio direktoriaus pirmajai penkerių metų kadencijai, jis skiriamas be konkurso antrajai penkerių metų kadencijai Lietuvos Respublikos švietimo įstatymo nustatyta tvarka.
24.1. Direktorius viešo konkurso būdu į pareigas skiriamas ir iš jų atleidžiamas, jo pareigybės aprašymas tvirtinamas įstatymo nustatyta tvarka. 
24.2. Direktoriaus pavaldumą ir atskaitomybę reglamentuoja Lietuvos Respublikos įstatymai ir kiti teisės aktai. 
          25. Lopšelio-darželio direktorius, nepasibaigus jo kadencijai, gali būti atšaukiamas  iš pareigų  tik dėl šių priežasčių: 
          25.1. asmuo praranda nepriekaištingą reputaciją; 
          25.2. paaiškėja, kad dalyvaudamas viešame konkurse vadovo pareigoms eiti nuslėpė ar  
pateikė tikrovės neatitinkančius duomenis, dėl kurių negalėjo būti priimtas į vadovo pareigas.
25. Lopšelio-darželio direktorius: 
25.1. planuoja ir organizuoja Lopšelio-darželio veiklą, kad būtų įgyvendinamas Lopšelio-darželio tikslas ir atliekamos nustatytos funkcijos; 
25.2. vadovauja Lopšelio-darželio strateginio ir metinio veiklos plano, švietimo programų rengimui, juos tvirtina ir užtikrina jų vykdymą; 
25.3. tvirtina Lopšelio-darželio struktūrą teisės aktų nustatyta tvarka; 
25.4. skiria ir atleidžia darbuotojus, tvirtina jų pareigybių aprašymus, pareigybių sąrašą, neviršydamas nustatyto didžiausio leistino pareigybių skaičiaus, atlieka kitas su darbo santykiais susijusias funkcijas teises aktų nustatyta tvarka; 
25.5. rūpinasi pedagogų ir kitų darbuotojų darbo sąlygomis, organizuoja trūkstamų darbuotojų paiešką; 
25.6. organizuoja pedagoginių darbuotojų mokytojų metodinę veiklą, atestaciją švietimo, mokslo ir sporto ministro nustatyta tvarka; 
25.7. priima vaikus Šilutės rajono savivaldybės tarybos nustatyta tvarka ir sudaro mokymo sutartis;
25.8. suderinęs su Lopšelio-darželio taryba, tvirtina Lopšelio-darželio vidaus ir darbo tvarką reglamentuojančius dokumentus, kuriuose nustatomos bendruomenės narių teisės, pareigos, atsakomybė, elgesio ir etikos normos; 
25.9. organizuoja Lopšelio-darželio veiklos kokybės įsivertinimą ir išorinį vertinimą; 
25.10. leidžia įsakymus, juos keičia, sustabdo ar panaikina ir kontroliuoja jų vykdymą;
25.11. sudaro teisės aktų nustatytas komisijas, darbo grupes; 
25.12. organizuoja Lopšelio-darželio dokumentų valdymą ir saugojimą; 
25.13. valdo, naudoja Lopšelio-darželio turtą, lėšas ir jomis disponuoja teises aktų nustatyta tvarka, vadovaudamasis visuomenės naudos, efektyvumo, racionalumo, viešosios teisės principais; 
25.14. analizuoja Lopšelio-darželio veiklos ir valdymo išteklių būklę, kartu su Lopšelio-darželio taryba sprendžia Lopšeliui-darželiui svarbius palankios ugdymui aplinkos kūrimo klausimus; 
25.15. inicijuoja Lopšelio-darželio savivaldos institucijų sudarymą ir skatina jų veiklą; 
25.16. bendradarbiauja su vaikų tėvais (globėjais, rūpintojais), švietimo pagalbos, teritorinėmis policijos, socialinių paslaugų, sveikatos įstaigomis ir kitomis institucijomis, dirbančiomis vaiko teisių apsaugos srityje; 
25.17. sudaro Lopšelio-darželio vardu sutartis ir atstovauja ar įgalioja atstovauti darbuotojus Lopšeliui-darželiui kitose institucijose;
25.18. užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, švietimo įstaigos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;
25.19. organizuoja Lopšelio-darželio buhalterinę apskaitą pagal Lietuvos Respublikos buhalterinės apskaitos įstatymą;
25.20. kiekvienais metais teikia Lopšelio-darželio bendruomenei ir Lopšelio-darželio tarybai svarstyti bei įstaigos interneto tinklapyje paskelbia savo metų veiklos ataskaitą, atsižvelgdamas į švietimo, mokslo ir sporto ministro nustatytus reikalavimus ir struktūrą;
25.21. užtikrina veiksmingą Lopšelio-darželio vidaus kontrolės sistemos sukūrimą, jos veikimą ir tobulinimą.
25.22. vykdo kitas teisės aktų nustatytas funkcijas, kitus Šilutės rajono savivaldybės institucijų pavedimus pagal priskirtą kompetenciją;

26. Lopšelio-darželio direktorius atsako už: 
26.1. Lopšelio-darželio veiklą ir jos rezultatus; 
26.2. Lietuvos Respublikos įstatymų ir kitų teisės aktų, Nuostatų laikymąsi, tinkamą funkcijų atlikimą; 
26.3. demokratinį Lopšelio-darželio valdymą, skaidriai priimamus sprendimus, bendruomenės narių informavimą, personalo kvalifikacijos tobulinimą, sveiką ir saugią, užkertančią kelią bet kokioms smurto, prievartos apraiškoms ir žalingiems įpročiams Lopšelio-darželio aplinką; 
26.4. asmens duomenų apsaugą, teikiamų ataskaitų rinkinių ir statistinių ataskaitų teisingumą;
26.5. maitinimo organizavimą;
26.6. atsako už informacijos skelbimą apie Lopšelyje-darželyje vykdomas švietimo programas, priėmimo sąlygas, mokamas paslaugas, mokytojų kvalifikaciją, svarbiausius Lopšelio-darželio išorinio vertinimo rezultatus, bendruomenės tradicijas ir pasiekimus.

V SKYRIUS
LOPŠELIO-DARŽELIO SAVIVALDA

27. Lopšelio-darželio taryba yra aukščiausia Lopšelio-darželio savivaldos institucija renkama trejiems metams. Lopšelio-darželio taryba telkia pedagogų mokytojų, tėvų (globėjų, rūpintojų) ir aptarnaujančio personalo bendruomenę demokratiniam Lopšelio-darželio valdymui, padeda spręsti aktualius Lopšelio-darželio klausimus, atstovauti direktoriui teisėtiems Lopšelio-darželio interesams.
28. Lopšelio-darželio tarybą sudaro 9 nariai. Atviru balsavimu tris mokytojus deleguoja Mokytojų taryba, tris tėvus (globėjus, rūpintojus) – visuotinis tėvų susirinkimas, tris aptarnaujančio personalo atstovus – visuotinis nepedagoginių aptarnaujančio darbuotojų susirinkimas. 
29. Lopšelio-darželio tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Į posėdžius gali būti kviečiami kitų savivaldos institucijų atstovai, Lopšelio-darželio rėmėjai, socialiniai partneriai, kiti asmenys. Posėdis yra teisėtas, jei jame dalyvauja ne mažiau kaip du trečdaliai Lopšelio-darželio tarybos narių. Nutarimai yra teisėti, jei neprieštarauja teises aktams. Norminio pobūdžio nutarimai gali būti įforminami  Lopšelio-darželio direktoriaus įsakymu.
30. Lopšelio-darželio tarybos pirmininkas ir sekretorius renkami atviru balsavimu pirmame Tarybos posėdyje. Lopšelio-darželio tarybos nariu negali būti direktorius, valstybės politikai, politinio (asmeninio) pasitikėjimo valstybės tarnautojai.
31. Lopšelio-darželio tarybos nario įgaliojimai nutrūksta, kai pasibaigia įgaliojimo laikas, kai jis atsistatydina arba nesilanko Lopšelio-darželio tarybos posėdžiuose. Pavienius Lopšelio-darželio tarybos narius gali atšaukti pirma laiko juos pasiūlę tėvai (globėjai), pedagogai ir bendruomenės nariai.  Nutrūkus Lopšelio-darželio tarybos nario įgaliojimams pirma laiko ar į atšauktų narių vietą yra siūlomi nauji nariai iki veikiančios Lopšelio-darželio tarybos kadencijos pabaigos teisės aktų nustatyta tvarka.
32. Lopšelio-darželio taryba:
32.1. teikia siūlymus dėl Lopšelio-darželio strateginių tikslų, uždavinių ir jų įgyvendinimo priemonių;
32.2. pritaria Lopšelio-darželio strateginiam ir metiniam veiklos planams, vidaus ir darbo tvarkos taisyklėms, kitiems Lopšelio-darželio veiklą reglamentuojantiems dokumentams, teikiamiems Lopšelio-darželio direktoriaus; 
32.3. teikia siūlymus Lopšelio-darželio direktoriui dėl Lopšelio-darželio veiklos tobulinimo, saugių ugdymo(si) ir darbo sąlygų sudarymo, materialinio Lopšelio-darželio aprūpinimo ir lėšų panaudojimo;
32.4. svarsto Lopšelio-darželio pedagogų mokytojų, tėvų (globėjų, rūpintojų) savivaldos institucijų ar bendruomenės narių iniciatyvas ir teikia siūlymus Lopšelio-darželio direktoriui; 
32.5. daro įtaką direktoriaus priimamiems sprendimams, atlieka visuomeninę Lopšelio-darželio valdymo priežiūrą;
32.6. vertina kiekvienais metais Lopšelio-darželio direktoriaus metų veiklos ataskaitą ir teikia savo sprendimą Savivaldybės merui teisės aktų nustatyta tvarka;
  32.7. pasirenka veiklos įsivertinimo sritis, veiklos kokybės įsivertinimo atlikimo metodiką;
32.8. deleguoja atstovus į darbo grupes ir komisijas teisės aktų nustatyta tvarka; 
32.9. priima nutarimus kitais, teisės aktų nustatytais ar Lopšelio-darželio direktoriaus teikiamais klausimais; 
32.10. atsiskaito už savo veiklą Lopšelio-darželio bendruomenei vieną kartą per metus.
33. Mokytojų taryba – nuolat veikianti Lopšelio-darželio savivaldos institucija mokytojų profesiniams ir bendriesiems ugdymo klausimams spręsti. Ją sudaro Lopšelio-darželio direktoriaus pavaduotojas ugdymui, mokytojai ir pagalbos mokiniui specialistai, kiti tiesiogiai ugdymo procese dalyvaujantys asmenys.
34. Mokytojų tarybos posėdis yra teisėtas, jei jame dalyvauja du trečdaliai Mokytojų tarybos narių. Nutarimai priimami posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Nutarimai yra teisėti, jei neprieštarauja teisės aktams. 
35. Posėdžiai organizuojami ne rečiau kaip 3 kartus per metus. Į mokytojų tarybos posėdžius pagal poreikį gali būti kviečiami kitų Lopšelio-darželio savivaldos institucijų, Lopšelio-darželio rėmėjų, socialiniai partnerių atstovai, kiti asmenys. 
         36. Mokytojų tarybai vadovauja ir posėdžius šaukia Lopšelio-darželio Mokytojų tarybos pirmininkas (mokytojų savivaldos institucijos nariu negali būti tos įstaigos vadovas), kuris renkamas kartu su Mokytojų tarybos sekretoriumi atviru balsavimu pirmame posėdyje.
37. Mokytojų taryba: 
37.1. svarsto ugdymo programų įgyvendinimą, optimalių ugdymo sąlygų sudarymą, ugdymo turinio atnaujinimą, vaikų ugdymosi rezultatus, pedagoginės veiklos tobulinimo būdus; 
37.2. teikia siūlymus dėl Lopšelio-darželio metinio veiklos plano įgyvendinimo, vaikų pasiekimų ir pažangos vertinimo, informacijos kaupimo ir panaudojimo; 
37.3. sprendžia vaikų sveikatos, socialinės paramos, ugdymosi, poilsio, mitybos, saugos klausimus;
37.4. deleguoja atstovus į Lopšelio-darželio tarybą, mokytojų atestacijos komisiją; 
37.5. priima nutarimus kitais, teisės aktų nustatytais ar Lopšelio-darželio direktoriaus teikiamais, klausimais. 
37.6. aptaria naujus dokumentus, metodikos naujoves, ugdymo organizavimą;
37.7. nagrinėja ugdymo sėkmingumą, pedagogines problemas, dalijasi kolegialiąja patirtimi;
37.8. aptaria kvalifikacijos tobulinimo poreikius, juos derina su Lopšelio-darželio veiklos tikslais ir uždaviniais.
33. Lopšelyje-darželyje nuolat veikia Mokytojų taryba, sudaryta iš ne mažiau kaip vienas trečdalis visų Lopšelio-darželio mokytojų, kuriuos visuotinio susirinkimo metu atviru balsavimu išrenka Lopšelyje-darželyje dirbantys mokytojai. Mokytojų tarybos sudėtis atnaujinama trečdaliu narių kas treji metai. Mokytojų tarybos nario kadencijų skaičius neribojamas. Mokytojų tarybos nariu negali būti Lopšelio-darželio direktorius. 
34. Mokytojų tarybai vadovauja ir posėdžius inicijuoja pirmininkas, išrinktas atviru balsavimu ne ilgiau kaip trijų metų laikotarpiui. Mokytojų tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių balsų dauguma. 
35. Mokytojų taryba:
35.1. teikia siūlymus dėl Lopšelio-darželio tikslų, uždavinių ir jų įgyvendinimo priemonių;
35.2. teikia siūlymus dėl Lopšelio-darželio strateginio ir metinio veiklos planų parengimo ir jų įgyvendinimo;
35.3. teikia siūlymus dėl mokytojų kompetencijų tobulinimo poreikių ir prioritetų;
35.4. nagrinėja ugdymo turinį bei teikia siūlymus Lopšelio-darželio direktoriui dėl jo tobulinimo, ugdymo proceso aprūpinimo, ugdymo kokybės;
35.5. svarsto vaikų ugdymo organizavimo, elgesio, lankomumo, saugumo užtikrinimo ir kitus vaikų tėvams (globėjams, rūpintojams) aktualius klausimus ir teikia siūlymus Lopšelio-darželio direktoriui;
35.6. inicijuoja mokytojų bendradarbiavimą, kolegialiosios pedagoginės patirties sklaidą, bendradarbiavimą su kitomis švietimo įstaigomis;
35.7. inicijuoja Lopšelio-darželio kaitos procesus;
35.8. organizuoja atstovų į Tarybą rinkimus ir deleguoja išrinktus atstovus;
35.9. deleguoja atstovus į Mokytojų ir pagalbos mokiniui specialistų atestacijos komisiją.
35.10. sprendžia kitus mokytojų profesinius ir bendruosius ugdymo klausimus. 
38. Tėvų (globėjų, rūpintojų) savivaldos institucijos – grupės tėvų aktyvas:
38.1. grupės tėvų aktyvą (toliau – Tėvų aktyvas) sudaro grupės tėvų (globėjų, rūpintojų) susirinkime kiekvienų mokslo metų pradžioje, vieneriems metams, atviru balsavimu išrinkti 3-5 tėvai (globėjai, rūpintojai); 
38.2. Tėvų aktyvui vadovauja pirmininkas, kurį atviru balsavimu renka grupės tėvų aktyvas pirmojo susirinkimo metu;
38.3. Tėvų aktyvo nario įgaliojimai nutrūksta, kai pasibaigia įgaliojimo laikas, kai jis atsistatydina arba nesilanko tėvų aktyvo posėdžiuose;
38.4. Tėvų aktyvo susirinkimai šaukiami ne rečiau kaip du kartus per metus;
38.5. Tėvų aktyvas su grupės mokytojais aptaria vaikų ugdymo organizavimo, lankomumo, elgesio, pasiekimų ir pažangos, saugumo, maitinimo, informacijos gavimo apie vaikus klausimus, organizuoja paramos Lopšelio-darželio teikimą, padeda organizuoti grupių renginius, išvykas, kurti edukacinę aplinką, teikia siūlymus Lopšelio-darželio tarybai ir direktoriui; 
38.6.  Tėvų aktyvo nariai vieną kartą per metus pristato savo veiklos rezultatus juos rinkusiam grupės tėvų (globėjų, rūpintojų) susirinkimui. 
39. Lopšelyje-darželyje gali steigtis ir kitos savivaldos institucijos.

VI SKYRIUS
 DARBUOTOJŲ PRIĖMIMAS Į DARBĄ, JŲ DARBO APMOKĖJIMO
TVARKA IR ATESTACIJA

40. Darbuotojai į Lopšelį-darželį priimami ir atleidžiami iš jo Lietuvos Respublikos darbo kodeksu ir kitų teisės aktų nustatyta tvarka.
41. Lopšelio-darželio darbuotojams už darbą mokoma Lietuvos Respublikos įstatymų ir kitų teisės aktų nustatyta tvarka.
42. Lopšelio-darželio mokytojai ir pagalbos mokiniui specialistai atestuojasi Lietuvos Respublikos švietimo, mokslo ir sporto ministro nustatyta tvarka.

VII SKYRIUS
 LOPŠELIO-DARŽELIO TURTAS, LĖŠOS, JŲ NAUDOJIMO TVARKA, 
FINANSINĖS VEIKLOS KONTROLĖ IR LOPŠELIO-DARŽELIO VEIKLOS PRIEŽIŪRA

43. Lopšelis-darželis patikėjimo teise perduotą Šilutės rajono savivaldybės turtą valdo, naudoja ir disponuoja juo Lietuvos Respublikos įstatymų ir Šilutės rajono savivaldybes tarybos nustatyta tvarka.
44. Lopšelio-darželio lėšos: 
44.1. valstybės biudžeto specialiųjų tikslinių dotacijų Šilutės rajono savivaldybės biudžetui skirtos lėšos ir Šilutės rajono savivaldybės biudžeto 1ėšos, skirtos pagal patvirtintas sąmatas; 
44.2. pajamos už teikiamas paslaugas; 
44.3. fondų, organizacijų, kitų juridinių ir fizinių asmenų dovanotos ar kitais teisėtais būdais perduotos lėšos, tikslinės paskirties lėšos pagal pavedimus; 
44.4. kitos teisėtu būdu įgytos lėšos. 
45. Lopšelio-darželio lėšos ir turtas valdomas, naudojamas ir juo disponuojama rūpestingai, siekiant užtikrinti Lopšelio-darželio bendruomenės interesų tenkinimą ir maksimalią naudą bendruomenei. Turtas tausojamas, nešvaistomas ir racionaliai tvarkomas. Lėšos naudojamos teisės aktų nustatyta tvarka. 
46. Lopšelio-darželio buhalterinę apskaitą organizuoja ir finansinę atskaitomybę teisės aktų nustatyta tvarka vykdo Lopšelio-darželio vyriausiasis buhalteris.
47. Lopšelio-darželio finansinė veikla kontroliuojama teisės aktų nustatyta tvarka.
48. Lopšelio-darželio veiklos priežiūrą atlieka Šilutės rajono savivaldybės administracija, prireikus pasitelkdama išorinius vertintojus.
49. Lopšelio-darželio vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

VIII SKYRIUS  
BAIGIAMOSIOS NUOSTATOS

50. Lopšelis-darželis reorganizuojamas, likviduojamas, pertvarkomas ar vykdoma Lopšelio-darželio vidaus struktūros pertvarka teisės aktų nustatyta tvarka.
51. Lopšelio-darželio Nuostatai keičiami ar papildomi Šilutės rajono savivaldybės tarybos, Lopšelio-darželio direktoriaus ar Tarybos iniciatyva. Nuostatų pakeitimus tvirtina Šilutės rajono savivaldybės taryba.
52. Informacija visuomenei apie Lopšelio-darželio veiklą, vykdomas švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius išorinio vertinimo rezultatus, bendruomenės tradicijas ir pasiekimus skelbiama Lopšelio-darželio interneto tinklapyje www.silutesazuoliukas.lt.
53. Pranešimai apie Lopšelio-darželio likvidavimą, reorganizavimą bei kitais Lietuvos Respublikos biudžetinių įstaigų ir kituose įstatymuose numatytais atvejais įstatymų nustatyta tvarka ir terminais skelbiami viešai spaudoje, Lopšelio-darželio interneto tinklapyje ir raštu pranešama visiems įstatymų numatytiems asmenims.

